ORI มอบความห่วงใยสู่ “ระบบนิเวศสาธารณสุข” ครบวงจร
ORI มอบความห่วงใยสู่ “ระบบนิเวศสาธารณสุข” ครบวงจร ดูแลโรงพยาบาล-แพทย์-มูลนิธิ-ชุมชนก้าวผ่านวิกฤติ COVID-19 
ORI มอบความห่วงใยสู่ “ระบบนิเวศสาธารณสุข” ครบวงจร ดูแลโรงพยาบาล-แพทย์-มูลนิธิ-ชุมชนก้าวผ่านวิกฤติ COVID-19
18 มิ.ย. 2564

นางอารดา จรูญเอก ประธานอำนวยการ บริษัท ออริจิ้น พร็อพเพอร์ตี้ จำกัด (มหาชน) หรือ ORI เปิดเผยว่า นับตั้งแต่เกิดสถานการณ์การแพร่ระบาดของ COVID-19 ออริจิ้น พร็อพเพอร์ตี้ ได้ดำเนินการช่วยเหลือหน่วยงานที่เกี่ยวข้องและชุมชนมาโดยตลอด ตามแนวนโยบายของบริษัทในเรื่อง Empathy ที่นอกเหนือจากการ “เข้าใจ” และ “ใส่ใจ” ในลูกบ้านแล้ว เรายังต้องใส่ใจในสังคมรอบข้างด้วย เมื่อสถานการณ์การแพร่ระบาดของ COVID-19 กลับมารุนแรงอีกครั้งหนึ่ง ก็จำเป็นที่จะต้องเข้ามาให้ความช่วยเหลืออย่างเร่งด่วน เพื่อให้ทุกคนสามารถข้ามผ่านวิกฤตินี้ไปได้ด้วยกัน

“ไม่ใช่แค่ที่จะต้องดูแลเฉพาะลูกบ้าน ในสถานการณ์ที่ยากลำบากอย่างตอนนี้ เรามองถึงการส่งต่อความห่วงใยและความช่วยเหลือไปยังภาคส่วนต่างๆ ในระบบนิเวศด้านสาธารณสุข ตั้งแต่โรงพยาบาลที่ทำหน้าที่ดูแลผู้ป่วย มูลนิธิที่ลงพื้นที่ชุมชน ตลอดจนผู้เชี่ยวชาญที่ดำเนินโครงการที่เป็นประโยชน์ด้านสุขภาพ เพื่อให้สามารถกระจายความช่วยเหลือไปได้ในวงกว้าง ส่งต่อความห่วงใยไปยังในหน่วยงานที่เกี่ยวข้อง และเข้าถึงชุมชนที่ได้รับความเดือดร้อนจากวิกฤติสุขภาพโดยตรง” นางอารดา กล่าว 
ล่าสุด บริษัท ออริจิ้น พร็อพเพอร์ตี้ จำกัด (มหาชน) และบริษัทในเครือ ได้ร่วมบริจาคเงินจำนวนทั้งสิ้น 1,000,000 บาท เพื่อจัดซื้อเครื่องมือแพทย์และอุปกรณ์จำเป็นสำหรับใช้ดูแลรักษาผู้ป่วย COVID-19 ให้แก่ 10 โรงพยาบาลทั่วประเทศ ได้แก่ โรงพยาบาลจุฬาลงกรณ์ สภากาชาดไทย โรงพยาบาลวชิรพยาบาล โรงพยาบาลสนามธรรมศาสตร์ โรงพยาบาลกลาง โรงพยาบาลภูมิพลอดุลยเดช โรงพยาบาลสมุทรปราการ โรงพยาบาลนครพิงค์ จ.เชียงใหม่ โรงพยาบาลระยอง โรงพยาบาลขอนแก่น และ โรงพยาบาลสิชล จ.นครศรีธรรมราช พร้อมกันนี้ยังได้มอบเงินจำนวน 100,000 บาท ให้แก่ โรงพยาบาลสิรินธร เพื่อซื้อเครื่องช่วยหายใจและอุปกรณ์ทางการแพทย์ ในการรักษาผู้ป่วยวิกฤติจาก COVID-19
นอกจากความช่วยเหลือในส่วนของโรงพยาบาลแล้ว บุคคลากรทางการแพทย์ก็ถือเป็นอีกหนึ่งผู้เสียสละในการปฏิบัติหน้าที่ที่ไม่อาจมองข้าม โดยทางพนักงานทั้งหมดของ ORI ได้ทำการส่งมอบความห่วงใยผ่านกล่องแทนความห่วงใยที่บรรจุเสบียงอาหาร พร้อมคลิปและข้อความถ่ายทอดความรู้สึกและให้กำลังใจ ไปยังทีมบุคลากรทางการแพทย์ทุกท่าน ให้ผ่านพ้นวิกฤตครั้งนี้ไปให้ได้

ด้านการช่วยเหลือในชุมชนนั้น ทางบริษัทฯได้มอบเงินบริจาค จำนวน 100,000 บาท เพื่อสนับสนุนการดำเนินงานของมูลนิธิดวงประทีป ในการช่วยเหลือประชาชนที่เผชิญความเดือดร้อนในพื้นที่ชุมชนคลองเตย ซึ่งเป็นเป็นคลัสเตอร์ใหญ่ที่มีผู้ติดเชื้อเป็นจำนวนมาก และยังได้มอบเงินบริจาค จำนวน 100,000 บาท ให้แก่ หมอแล็บแพนด้า “ทนพ.ภาคภูมิ เดชหัสดิน”  เพื่อสนับสนุนโครงการ รถเก็บตัวอย่างชีวนิรภัย สำหรับตรวจหาเชื้อ COVID-19 ในเชิงรุกแบบเคลื่อนที่ไปยังกลุ่มเสี่ยงต่อการติดเชื้อ โดยออกให้บริการแก่ประชาชนที่กำลังได้รับความเดือดร้อน ตามคลัสเตอร์ต่างๆ โดยสามารถรองรับการตรวจได้ถึง 1,000 คนต่อวัน
ทางบริษัทฯ ยังร่วมบริจาคสมทบทุนข้าวกล่อง เพื่อส่งความช่วยเหลือถึงชุมชนที่กำลังยากลำบากจากสถานการณ์โควิด-19 จำนวน วันละ  200 กล่อง และ โรงพยาบาลสนามรวมใจสมุทรปราการ ในมหาวิทยาลัยราชภัฏธนบุรี สมุทรปราการ วันละ 500 กล่อง รวมจำนวนเงินทั้งสิ้น 250,000 บาท ผ่านรายการเรื่องเล่าเช้านี้ กับโครงการ “เรื่องเล่าแบ่งปัน” อีกด้วย

ในภาวะที่ยากลำบากเช่นนี้ ทาง ออริจิ้น พร็อพเพอร์ตี้ พร้อมที่จะส่งมอบความห่วงใยให้กับทุกคนอย่างต่อเนื่อง เพื่อให้ทุกคนก้าวผ่านวิกฤติ COVID-19 ไปด้วยกัน และพร้อมเดินหน้าเปิดรับสิ่งใหม่อย่างมั่นคงและแข็งแรง